



**Ministerul Mediului Apelor şi Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 795 din 07 martie 2016

**AUTORIZAŢIE DE MEDIU**

**Nr. 29 din 07.03.2016**

Ca urmare a cererii adresate de **S.C. HABITAT CONSTRUCT S.R.L. ,** cu sediul în judeţul Harghita, oraşul Cristuru Secuiesc, str. Grădinilor, nr. 3, înregistrată la APM Harghita cu nr. 795 din 28.01.2015, în urma analizării documentelor transmise, şi a verificării amplasamentului, în baza HG nr. 38/2015 privind organizarea și funcționarea Ministerului Mediului, Apelor și Pădurilor, a HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare şi a OM nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare, conform deciziei CAT din data de 24.11.2015.

se emite:

**AUTORIZAŢIA DE MEDIU**

pentru **S.C. HABITAT CONSTRUCT S.R.L.**  cu sediul social în loc. Cristuru Secuiesc, str. Grădinilor, nr. 3, jud. Harghita, care prevede desfăşurarea **“Activităţii de exploatare forestieră”** - Silvicultură şi exploatare forestieră – – **pe teritoriul judeţului Harghita şi Hunedoara.**

încadrate in conformitate cu prevederile Ord. INS *nr.337/2007* privind actualizarea Clasificării activităţilor din economia naţională, la codul CAEN -

**0220 – Exploatarea forestieră;**

**Capacitatea maximă de exploatare este de 5.000 mc/an.**

**Documentaţia conţine:**

- Cerere, formulată de administrator Fodor Jozsef-Tamas ;

- Fişă de prezentare şi declaraţie întocmită de Fodor Jozsef-Tamas;

- Bilanţul de Mediu nivel 0, întocmit de Fodor Jozsef-Tamas.

- Anunţ public apărut în ziarul Udvarhelyi Híradó din data de 22.04.2015 şi Informaţia Harghitei din 22.04.2015, afişat la Primăria Cristuru Secuiesc sub nr. 3115 din data de 21.04.2015;

- Dovada achitării tarifului: OP nr. 1/18.05.2015 -500 RON;

- Decizie de emitere a autorizaţiei de mediu nr. 795/24.11.2015 emisă de A.P.M. Harghita;

**şi următoarele acte de reglementare emise de alte autorităţi, contracte:**

- Certificat de înregistrare cod unic de înregistrare 22487897, număr de ordine în registrul comerţului J19/905/28.09.2007, emis de Oficiul Registrului Comerţului de pe lângă Tribunalul Harghita, cu seria B nr. 1846431;

- Certificat constatator eliberat de ORC de pe lângă Tribunalul Harghita cu nr. 25248/09.12.2014;

- Decizia nr. 15 din 28.01.2015 pentru delegarea de competenţă APM Harghita, emis de ANPM.

- Punct de vedere favorabil cu nr. 8611/AAA/19.10.2015 emis de APM Hunedoara.

- Contract de prestări servicii publice de salubrizare nr. FC924 din 20.04.2015, încheiat cu S.C. RDE Harghita S.R.L.

- Contract cadru de colectare şi transport deşeuri periculoase nr. C135 din 27.04.2015, încheiat cu S.C. RDE HURON S.R.L.

- Certificat de atestare seria A nr. 15520/30.10.2014, emis de Comisia de Atestare a Operatorilor Economici în Activitatea de Exploatare Forestieră, pentru capacitatea de exploatarea anuală a unui volum brut de 5.000 mc de lemn pe picior;

**Prezenta autorizaţie se emite cu următoarele condiţii impuse:**

- Titularul activităţii are obligaţia de a respecta prevederile următoarelor acte normative în perioada de operare:

* Hotărârea Guvernului nr. 2293/2004 privind gestionarea deşeurilor rezultate în urma procesului de obţinere a materialului lemnos.
* Conform art.4 din H.G. aveţi obligaţia ca materialele lemnoase să fie prelucrate în instalaţii care sunt autorizate din punct de vedere al protecţiei mediului.
* Ordonanţa de Urgenţă nr. 196 din 22 decembrie 2005 privind Fondul pentru mediu, aprobată prin Legea nr. 105/2006, cu modificările ulterioare.
* HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* Legea nr. 211/2011 privind regimul deşeurilor;
* HG nr. 445/2009 şi ale Ordinului MMP nr. 135/2010,- pentru realizarea de investiţii noi şi pentru orice modificare sau extindere care poate avea efecte semnificative asupra mediului.
* HG nr. 1.132/ 2008 privind regimul bateriilor si acumulatorilor si al deseurilor de baterii si acumulatori
* H.G. nr. 170/2004 privind gestionarea anvelopelor uzate.
* Hotărârea Guvernului nr. 235/2007 privind gestionarea uleiurilor uzate.
* O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Codul Silvic, aprobat prin Legea nr. 46/2008, cu modificările şi completările ulterioare;
* O.M.M.P. nr.1540/2011 pentru aprobarea Instrucţiunilor privind termenele, modalităţile şi perioadele de colectare, scoatere şi transport al materialului lemnos;
* O.U.G. nr.68/2007 privind răspunderea de mediu cu referire la prevenirea şi repararea prejudiciului asupra mediului;
* Lege nr.101/2011 pentru prevenirea şi sancţionarea unor fapte privind degradarea mediului;
* Legea nr. 104/2011 privind calitatea aerului înconjurător

- Titularul activităţii are obligaţia de a notifica APM Harghita, **înainte de începerea activităţii de exploatare**, despre toate amplasamentele licitate/negociate, cu precizarea proprietarului de fond forestier care a organizat licitaţia/negocierea şi a volumelor aprobate, însoţită de autorizaţia de exploatare, actul de punere în valoare, respectiv de avizul administratorului sau custodelui ariei naturale protejate în cazul realizării activităţii în arii naturale protejate, obţinute pentru fiecare parchet.

Respectarea prevederilor legale în domeniul protecţiei mediului prin:

- asigurarea condiţiilor tehnice şi organizatorice pentru activităţile efectuate, astfel încât să se prevină riscurile pentru persoane, bunuri sau mediul înconjurător.

- conservarea arborilor izolaţi, maturi, uscaţi, sau în descompunere care constituie un habitat potrivit pentru ciocănitori, păsări de pradă, insecte şi numeroase plante inferioare ( fungi, ferigi, briofite, etc.) ;

- conservarea arborilor cu scorburi ce pot fi utilizate ca locuri de cuibărit de către păsări şi mamifere mici ;

- conservarea arborilor mari şi a zonei imediat înconjurătoare dacă se dovedeşte că sunt ocupaţi cu regularitate de răpitoare în timpul cuibăritului;

- adaptarea periodizării operaţiunilor silviculturale şi de tăiere aşa încât să se evite interferenţa cu sezonul de reproducere al speciilor animale sensibile, în special cuibăritul de primăvară şi perioadele de împerechere ale păsărilor de pădure;

- păstrarea unor distanţe adecvate pentru a nu perturba speciile rare sau periclitate in cazul in care ar fi confirmată prezenţa acestora de către administratorul/custodelui ariei naturale protejate/gestionarul fondului cinegetic ( zone de linişte)

- se vor exploata numai arborii marcaţi şi predaţi spre exploatare.

- daca prin doborârea arborilor au fost vătămaţi arbori nemarcaţi, gestionarul de parchet este obligat să sesizeze imediat administratorul fondului forestier.

- tehnologia de exploatare a masei lemnoase din parchete este diferenţiată in funcţie de tratamentul aplicat şi de felul tăierii, astfel încât să nu se producă prejudicierea peste limitele admise de reglementările specifice, a arborilor nemarcaţi, degradarea solului şi a malurilor de ape.

- este interzisă depozitarea materialelor lemnoase în albiile pâraielor şi văilor sau în locuri expuse viiturilor.

- instalarea de funiculare se poate realiza doar cu aprobarea administratorului, punctele de încărcare şi descărcare se amplasează în afară suprafeţelor de seminţiş, iar arborii folosiţi pentru ancorare se vor proteja cu manşoane.

- nu se vor amenaja depozite de carburanţi în pădure şi în apropierea cursurilor de apă.

- nu se vor executa, în pădure, lucrări de reparaţii a motoarelor, de schimbare a uleiului şi încărcare a rezervoarelor auto cu combustibil.

- se interzice deversarea în apele de suprafaţă, apele subterane, evacuarea pe sol şi depozitarea în condiţii necorespunzătoare a uleiurilor uzate.

- să introducă pe raza parchetului numai gama de utilaje adecvate tehnologiei de exploatare prevăzută de autorizaţia de mediu şi aprobată de administratorul fondului forestier;

- să nu folosească utilaje cu şenile la operaţiunea de scosul – apropiatul materialului lemnos;

- se vor utiliza numai căile de acces şi cele de transport forestier aprobate şi prevăzute în planul de situaţie, extrase din harta amenajamentelor aprobate;

- menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, insectelor, etc. prin evitarea fluctuaţiilor excesive ale nivelului apei, degradării digurilor naturale şi poluării apei;

- Este interzisă traversarea cursurilor de apă în locuri neamenajate, scosul materialului lemnos nu se realizează în lungul cursurilor de apă. La traversarea cursurilor de ape(cât mai puţine, să se facă perpendicular, prin locuri stabilite şi delimitate anterior) se vor amenaja obligatoriu podeţe din lemn sau tuburi, pentru a evita poluarea acestora. În cazul în care singura posibilitate de scoatere a materialului lemnos este pe firul văilor, lucrările de exploatare se vor efectua pe cât posibil iarna, pe pod de gheaţă. Este interzisă stocarea resturilor de exploatare în zona cursurilor de apă. Stocarea, depozitarea de materiale lemnoase în albiile pâraielor şi văilor sau în locuri expuse viiturilor este interzisă. Atunci când solul este îmbibat cu apă se procedează la sistarea lucrărilor de exploatare. Interzis utilizarea căilor de scos-apropiat cu pante mari care favorizează eroziunea solului.

- să gestioneze corespunzător deşeurile de exploatare rezultate, în condiţiile prevăzute de H.G. nr.2293/2004, gestionarea deşeurilor lemnoase rezultate in urma procesului de obţinere a materialelor lemnoase şi de Ordinul M.M.P. nr.1540/2011.

- în cazul unei ameninţări iminente cu un prejudiciu asupra mediului sau în cazul producerii unui prejudiciu asupra mediului, S.C. HABITAT CONSTRUCT S.R.L. , va respecta şi aplica prevederile OUG. nr. 68/2007, cu modificările şi completările ulterioare

***În cazurile în care platforma primară a parchetelor de exploatare se află în vecinătatea drumurilor judeţene este necesară obţinerea Autorizaţiei de amplasare de la Consiliul Judeţean Harghita – Compartiment Administrarea Drumurilor.***

- Titularul activităţii este obligat să ia toate măsurile de prevenire şi stingere a incendiilor, respectiv măsurile de prevenire a apariţiei focarelor de infestare a lemnului şi a pădurii, în parchetele de exploatare şi în platformele primare .

- Conform prevederilor art. 8 alin. 1 din Ordinul MMDD nr. 1798/2007, titularul autorizaţiei de mediu este obligat să solicite de la A.P.M.Harghita, eliberarea unei noi autorizaţii de mediu cu minimum 45 de zile înainte de expirarea valabilităţii autorizaţiei de mediu.

- În cazul în care unitatea va executa lucrări de exploatare în afara judeţului Harghita este necesară solicitarea autorizaţiei de mediu de la autoritatea competentă pentru protecţia mediului.( A.N.P.M. Bucureşti)

**Titularul activităţii are obligaţia de a notifica Agenţia pentru Protecţia Mediului Harghita dacă intervin elemente noi, necunoscute la data emiterii autorizaţiei de mediu, precum şi asupra oricăror modificări ale condiţiilor care au stat la baza emiterii autorizaţiei de mediu, înainte de realizarea modificării conform prevederilor art.15 al OUG nr.195/2005, aprobată cu modificări prin Legea nr.265/2006, cu modificările şi completările ulterioare.**

**Pe baza notificării APM Harghita va lua decizia după caz, cu privire la menţinerea autorizaţiei de mediu sau la necesitatea revizuirii acesteia, informând titularul despre această decizie.**

**Prezenta autorizaţie este valabilă 5 ani de la 07.03.2016, până la 07.03.2021, însoţită de autorizaţia de exploatare pentru fiecare parchet, eliberată de autorităţile silvice competente pentru activităţile de exploatări forestiere.**

**Nerespectarea prevederilor autorizaţiei atrage suspendarea şi/sau anularea acesteia, după caz, în conformitate cu art.17. alin 3 din OUG 195/2005 privind protecţia mediului aprobată cu modificări şi completări prin Legea nr. 265/2006, cu modificările şi completările ulterioare.**

**Litigiile generate de emiterea, revizuirea, suspendarea sau anularea prezentei autorizaţii se soluţionează de instanţele de contencios administrativ competente, potrivit Legii contenciosului administrativ nr.554/2004, cu modificările şi completările ulterioare.**

**Prezenta autorizaţie de mediu nu exonerează de răspundere titularul de activitate în cazul producerii unor accidente în timpul desfăşurării activităţii pentru care a fost emisă.**

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului activităţii potrivit prevederilor art.21, alin(4) din OUG 195/2005 privind protecţia mediului, aprobată cu modificări şi completări prin Legea 265/2006, cu modificările şi completările ulterioare**

1. **Activitatea autorizată**
   1. **Dotări (instalaţii, utilaje, mijloace de transport utilizate in activitate):**

***Mijloace de transport utilizate în activitate***: 1 buc. tractor pentru apropiat, 2 buc.motofierăstrău – Husqvarna şi utilaje/unelte specifice activităţii precum : topoare, ţapine, trolii de mână, pene, pârghii, răngi, ciocane-hammere ;

Activitatea autorizată din punct de vedere al protecţiei mediului este exploatare forestieră pe teritoriul administrativ ***al judeţului Harghita şi Hunedoara***, conform tratamentelor şi lucrărilor silvice stabilite în amenajamentul silvic .

Activităţile de exploatare a masei lemnoase constă în doborârea arborilor, curăţirea de crăci, adunatul, scosul şi apropiatul materialului lemnos, depozitarea materialului lemnos în platformele primare, încărcatul şi transportul materialului lemnos pe drumurile forestiere.

**Dotările**:- fierăstraie mecanice - necesare realizări integrale a operaţiilor de *doborâre* secţionare sunt folosite parţial şi pentru curăţirea de crăci;

- tractor – dotat cu sapă forestieră şi troliu;

- platforme primare necesare efectuării operaţiunilor de secţionat, manipulat, stivuit, încărcat, etc., vor avea o suprafaţă de până la 500 mp, pentru parchetele dotate cu instalaţii de transport permanent şi de maxim 100 mp, în cazurile în care nu sunt instalaţii de transport permanente;

- drumurile forestiere de transport şi podeţe.

- alte instalaţii, utilaje, mijloace de transport utilizate în activitate.

**2. Materiile prime, auxiliare, combustibilii şi ambalajele folosite - mod de ambalare, de depozitare, cantităţi:**

*pentru activitatea de exploatări forestiere*:

capacitatea maximă de exploatare volum brut 5.000 mc/an;

combustibili necesari la colectarea materialului lemnos:

**a)** pentru fierăstrăul mecanic:

- 0,1 litri benzină/mc;

- 0,02 l ulei de motor la 1 litru benzină;

- 0,042 l ulei de transmisie la 1 litru benzină;

**b)** pentru tractor:

- 1,8 litri motorină / mc;

- ulei de motor 0,024 litri / 1litru de motorină;

- ulei de transmisie 0,095 litri */*1litrude motorină;

- ulei hidraulic 0,009 litri / 1 litru de motorină;

Carburanţii sunt depozitaţi/transportaţi în recipient de metal etanş.

**3. Utilităţi - apa, canalizare, energie (surse, cantităţi, volume):**

*pentru activitatea de exploatări forestiere***:**

1. Apa potabilă este asigurată cu apă îmbuteliată.

**4. Descrierea principalelor faze ale procesului tehnologic sau ale activităţii**:

- Primirea parchetului pentru exploatare - limitarea perimetrului parchetului, trasarea căilor pentru scos apropiat, amplasarea platformei primare, etc.;

- Identificarea arborilor destinaţi conservării conform condiţiilor de autorizare

- Doborârea arborilor marcaţi, nepropuşi pentru conservare şi pregătirea acestora pentru transport, fasonarea şi sortarea lemnului;

- Apropiat, scos, adunat;

- transportul buştenilor la unitatea de prelucrare primară

- Gestionarea corespunzătoare a deşeurilor rezultate

- Predarea parchetului

* Colectarea, sortarea, depozitarea şi valorificarea deşeurilor;
* Lucrări administrative şi de birou.

**5. Produsele şi subprodusele obţinute - cantităţi, destinaţie:**

- buşteni de răşinoase şi foioase diferite sortimente, volum maxim lemn brut 5.000 mc/an; (Masa lemnoasă poate fi colectată sub formă de sortimente definitive, trunchiuri şi catarge, arbori şi părţi de arbori, iar mai rar tocătură).

**Lista de partizi notificate la APM Harghita**

|  |  |  |  |  |  |  |
| --- | --- | --- | --- | --- | --- | --- |
| **Partida**  **(nr.APV)** | **U.P./u.a.** | **Autorizaţia de exploatare nr.** | **Tratament** | **Volum mc** | **Suprafaţa**  **ha** | **Observaţii** |
| 783529 | UP/Tarla VI Prisaca -u.a. parcela 195, | 923230/02.11.2015 | Crâng simplu | 452 | 2,70 | Nu se află în arii protejate Natura 2000 |

**6. Datele referitoare la centrala termica proprie - dotare, combustibili utilizaţi** (compoziţie, cantităţi), **producţie:** - Nu este cazul.

**7.** **Alte date specifice activităţii**: (coduri CAEN care se desfăşoară pe amplasament, dar nu intra pe procedura de autorizare) :Nu este cazul;

**8.** **Programul de funcţionare**

*pentru activitatea de exploatări forestiere* având regimul de lucru stabilit pentru 8 *ore/zi* în cadrul perioadei de exploatare prevăzută în autorizaţia de exploatare. Se va respecta Ordinul M.M.P. nr.1540/2011, anexa nr.3, respectiv perioadele de exploatare prevăzute în autorizaţiile de exploatare emise de Ocolul Silvic.

**II. Instalaţiile, măsurile şi condiţiile de protecţie a mediului:**

**1.** **Staţiile şi instalaţiile pentru reţinerea, evacuarea şi dispersia poluanţilor in mediu, din dotare** (pe factori de mediu):

Nu este cazul.

**2. Alte amenajări speciale, dotări şi măsuri pentru protecţia mediului:**

**protecţia calităţii apelor**

~ La colectarea masei lemnoase se interzice târârea şi depozitarea buştenilor în albiile apelor curgătoare;

~ Trecerea buştenilor peste apele curgătoare se va face peste podeţe ;

**protecţia calităţii solului**

~ Se va evita colectarea masei lemnoase pe timp nefavorabil (ploi);

~ în perioadele de îngheţ - dezgheţ sau cu precipitaţii abundente, în cazul în care platforma drumului auto forestier este îmbibată cu apă, se interzice transportul de orice fel ;

~ Se vor nivela caile de scos - apropiat folosite la colectarea lemnului, după terminarea lucrărilor;

~ Se vor utiliza tehnologii de exploatare adecvate condiţiilor de teren, în funcţie de felul tăierii;

~ Se vor fasona coroanele arborilor separat de locul de doborâre, nu se vor scoate arborii cu coroana, masa lemnoasa rezultată se va pachetiza în sarcini de dimensiuni reduse, astfel încât pentru scoaterea acestora sa va evita degradarea solului, arborilor şi seminţişului;

- Scosul-apropiatul lemnului exploatat de mici dimensiuni, din lucrările de îngrijire se va realiza cu atelaje.

~ Canistrele şi butoaiele cu conţinut de carburant şi de ulei sunt prevăzute cu tăvi de retenţie pentru preluarea eventualelor scurgeri.

**protecţia calităţii fondului forestier**

~ Arbori nemarcaţi situaţi pe limita cailor de scos - apropiat, vor fi protejaţi obligatoriu împotriva vătămărilor, prin aplicarea de lungoane, ţăruşi şi manşoane;

~ Se interzice menţinerea în pădure a lemnului de răşinoase necojit sau netratat chimic, în perioada 01 aprilie - 01 octombrie, cu excepţia lemnului de răşinoase antrenat în procesul tehnologic de exploatare ce poate fi menţinut în pădure pentru o perioada de 30 de zile;

Doborârea arborilor se execută:

- în afara suprafeţelor cu regenerare naturală sau artificială, pentru a se evita distrugerea sau vătămarea puieţilor;

- pe direcţii care să nu producă vătămări sau rupturi ale arborilor nemarcaţi;

**La tăierile cu restricţii:**

· colectarea lemnului se face în afara porţiunilor cu seminţiş ;

· scosul lemnului se face prin târâre pe zăpadă, prin semitârâre sau suspendare, în lipsa acesteia;

- corhănitul se admite numai atunci când aplicarea altor tehnologii nu este posibilă, luându-se toate masurile necesare pentru evitarea degradării solului, a regenerărilor şi a arborilor care rămân pe picior şi numai când solul este acoperit cu zăpada sau este îngheţat ;

- se interzice aplicarea tehnologiei de exploatare a arborilor cu coroana, varianta arbori întregi, cu excepţia cazurilor în care operaţiunea de scos - apropiat se realizează cu funiculare sau suspendat;

- la tăierile de produse principale cu restricţii, resturile de exploatare se strâng pe cioate, în grămezi cât mai înalte, în afara ochiurilor sau zonelor cu seminţiş natural, fără a ocupa mai mult de 10% din suprafaţa parchetului ;

- la terminarea exploatării parchetului se interzice abandonarea resturilor de exploatare pe văile şi pâraiele din interiorul parchetelor;

- Caracteristicile structurale ale arboretelor de pe suprafeţele afectate de lucrările de îngrijire, dar şi a traseelor de scos-apropiat trebuie să rămână asemănătoare caracteristicilor arboretelor înainte de exploatare:

- starea fitosanitară - analiza şi încadrarea arborilor şi arboretelor în clasele de defoliere-decolorare a frunzişului: trebuie să se încadreze în clasele: 0,1,2;

- vătămările de natură antropică(e) -în arboretele de pe suprafeţele afectate de exploatare prejudiciile inevitabile nu trebuie să depăşească clasa 0 de intensitate a vătămării.(vătămări ale scoarţei uşor vindecabile)

**- Titularul activităţii are obligaţia de a nu periclita starea de conservare favorabilă a speciilor şi habitatelor naturale de interes comunitar precum şi integritatea Reţelei Ecologice Europene Natura 2000.**

- **Titularul activităţii are obligaţia de a respecta prevederile avizului administratorului ariei naturale protejate, respectiv al custozilor ariilor naturale protejate de interes naţional/internaţional dacă parchetul se situează în arie naturală protejată.**

**3. Concentraţiile şi debitele masice de poluanţi, nivelul de zgomot, de radiaţii, admise la evacuarea în mediu, depăşiri permise şi în ce condiţii :**

a. Concentraţiile maxime momentane de poluanţi evacuaţi în apele de suprafaţă în timpul exploatării masei lemnoase provenite de pe suprafeţele exploatate, se vor încadra în valorile prescrise în anexa nr. 3 a Hotărârii Guvernului României nr. 188/2002, completat şi modificat prin H.G. nr.352/2005 – Normativ privind stabilirea limitelor de încărcare cu poluanţi la evacuarea în receptori naturali, NTPA-001/2005.

**b.** Sursele de zgomot provin de la utilajele folosite la exploatarea masei lemnoase, aceste utilaje fiind echipate cu eşapamente antizgomot.

Nivelul de presiune acustică continuu echivalent ponderat A (AeqT) rezultat în urma desfăşurării activităţii, măsurat la exteriorul locuinţei celei mai apropiate clădiri de locuit, la 1,5 m înălţime de la sol - în conformitate cu prevederile STAS nr. 10009/1988, respectiv conform standardului SR ISO 1996/2-08 şi ale Ordinului Ministerului Sănătăţii nr. 119/2014 - nu va depăşi valoarea maximă de:

L ech = 55 dB(A) între orele 7oo - 23oo

L ech = 45 dB(A) între orele 23oo - 7oo.

În timpul procesului tehnologic nu se produc vibratii care să exercite impact asupra factorilor de mediu.

**III. Monitorizarea mediului**

**1. Indicatorii fizico-chimici, bacteriologici şi biologici emişi, emisii de poluanţi, frecventa, modul de valorificare a rezultatelor:**

Nu sunt prevăzuţi indicatori de monitorizat prin măsurători**.**

**2. Datele ce vor fi raportate la APM şi periodicitatea :**

Conform prevederilor art.14 alin.(4) al O.U.G: nr.195/2005, aprobat şi modificat prin Legea nr.265/2006, cu completările şi modificările ulterioare, titularul activităţii are obligaţia de a informa autorităţile publice teritoriale competente pentru protecţia mediului cu privire la rezultatele automonitorizării emisiilor de poluanţi reglementaţi, precum şi cu privire la accidente sau pericole de accidente.

Astfel vor fi raportate:

*- Datele centralizate anual privind evidenţa gestiunii deşeurilor* - la cererea APM Harghita, prin completarea formatului electronic al chestionarului PRODDES, care după completare, tipărire va fi depus la APM Harghita.

* *Evidenţa gestiunii deşeurilor* ţinută conform modelului prezentat în H.G. nr.856/2002, conform art.49 din Legea nr.211/2011- anual
* *Raportul anual de mediu –anual,până la 30.01. pentru anul precedent şi va cuprinde: cantitatea de masă lemnoasă exploatată, reclamaţii de mediu şi modul de rezolvare a problemelor sesizate(după caz).*

- *Orice disfuncţiune, avarie a instalaţiilor sau activităţilor, care au cauzat sau pot cauza poluarea mediului şi orice accident care a cauzat sau poate cauza poluarea mediului* prin transmiterea în termen de maxim 2 ore de la constatare la APM Harghita a Raportului de informare cu următoarele informaţii:

* Date de localizare exactă a poluării accidentale ( anul, luna,ziua, ora, locul)
* Cauza producerii poluării accidentale
* Elemente de mediu afectate
* Modul de manifestare a fenomenului
* Rezultatele analizelor ( dacă s-a efectuat)
* Tendinţa evoluţiei
* Măsuri luate ( la sursă , respectiv pentru reducerea şi/sau eliminarea efectelor)
* Alte informaţii
* Numele, prenumele, funcţia, data informării, semnătura, ştampila, a comunicatorului de informaţii

**IV. Modul de gospodărire a deşeurilor şi a ambalajelor**

**1. Deşeurile produse** (tipuri, compoziţie, cantităţi):

* Deşeuri menajere: cod 20 03 01; cca. 5 mc/ an.
* Deşeuri din exploatarea forestieră cod 02 01 03; cantităţi variabile.
* Ulei uzat: cod.13 01 11\* şi 13 02 06\*, cca 40 l/an.
* Anvelopa scoase din uz cod 16 01 03; cca. 2 buc/an.
* Deşeuri de ambalaje plastice contaminate cod 15 01 10\*, cca. 2 kg/an.
* Deşeuri metalice cod 02 01 10, cca. 50 kg/an.
* Baterii cu plumb, respectiv baterii cod 16 06 01\*, cca. 25 kg/ an

**2. Deşeurile colectate** (tipuri, compoziţie, cantităţi, frecvenţa):

Idem pct.1.

La terminarea exploatării parchetului, resturile care pot sa fie valorificate vor fi scoase din parchet.

Colectarea separată a întregii cantităţi de uleiuri uzate generate de utilaje.

Deşeurile menajere se vor colecta in saci menajeri .

**3. Deşeurile stocate temporar** (tipuri, compoziţie, cantităţi, mod de stocare) :

Depozitarea deşeurilor rezultate (crăci, vârfuri, coaja, lemn putregăios, etc.), la tăierile de produse principale, cu restricţie şi accidentale, materialul auxiliar care rezultă din exploatarea parchetului după valorificarea sortimentelor comerciale, va fi aşezat in grămezi şi martoane, astfel încât să nu afecteze regenerarea naturală şi artificială a pădurii, conform Ordinului M.M.P. nr.1540/2011 ;

Stocarea corespunzătoare a întregi cantităţi de uleiuri uzate se va face conform prevederilor din H.G. nr.235/2007 ;

Este interzisă stocarea/depozitarea temporară a deşeurilor în pădure. Uleiurile şi anvelopele uzate se vor depozita la sediul societăţii, pe platformă betonată şi acoperită.

*Conform prevederilor anexei nr. 1 din HGR nr. 349/2005 deşeurile pot fi stocate în cadrul amplasamentului maximum 1 an în scopul eliminării şi 3 ani în scopul valorificării.*

**4. Deşeurile valorificate** (tipuri, compoziţie, cantităţi, destinaţie) :

Rumeguşul se valorifică pe bază de contract;

Ramurile groase de arbori se valorifică ca lemn de foc.

Uleiurile uzate, şi celelalte deşeuri periculoase sunt predate la operatori economici autorizaţi să desfăşoare activităţi de colectare / valorificare şi sau de eliminare.

**5. Modul de transport al deşeurilor şi măsurile pentru protectia mediului**:

- Deşeurile menajere şi cele asimilabile cu deşeurile menajere se transportă de către unitate autorizată în acest domeniu, la depozitul controlat de deşeuri nepericuloase.

**6. Mod de eliminare** (depozitare definitiva, incinerare) : nu este cazul:

**7. Monitorizarea gestiunii deşeurilor** :

Evidenţa gestiunii deşeurilor rezultate in urma activităţii desfăşurate, se va realiza in conformitate cu modelul prezentat in Anexa 1 din H.G. nr.856/2002.

**8. Ambalajele folosite şi rezultate** - tipuri şi cantităţi :

In cadrul procesului tehnologic de exploatare a masei lemnoase, pentru transportul carburanţilor şi lubrifianţilor se utilizează ambalaje din mase plastice.

**9.** **Modul de gospodărire a ambalajelor** (valorificate): - Ambalajele utilizate sunt predate la unităţi specializate în valorificarea/eliminarea acestora.

- Respectarea H.G. nr.621/2005 cu privire la gestionarea ambalajelor şi deşeurilor de ambalaje, modificată şi completată prin H.G. nr. 247/2011, respectiv a Ordinul M.M.P. nr.794/2012 privind procedura de raportare a datelor referitoare la ambalaje şi deşeuri de ambalaje.

**V. Modul de gospodărire a substanţelor şi preparatelor periculoase**

**1. Substanţele şi preparatele periculoase produse sau folosite ori comercializate/transportate(categorii, cantităţi):**

- combustibili necesari la colectarea materialului lemnos:

|  |  |  |  |  |
| --- | --- | --- | --- | --- |
| **Substanţa chimică** | **Număr CAS** | **Fraza de risc**  **Simbol** | **Cantitatea maximă pe amplasament -to** | **Denumirea comerciala a materialelor în care există** |
| Benzină | 649-378-00-4 | F+, R12, Carc.Cat.2, R45  Mut.Cat.2 R46,  Xn, Xi, N, R51/53 | 0,100 | Benzină Premium |
| Diesel, motorină | 649-224-00-6 | Carc.Cat.3 R40,N, R51/53, Xn, R65, R20, Xi R38 | 0,200 | Motorină Standard |

**2. Modul de gospodărire :**

*ambalare*: numai în ambalajele specifice - recipienţi de metal;

*transport*: cu respectarea reglementărilor în vigoare cu privire la transportul mărfurilor periculoase, în special H.G. nr.1175/26 septembrie 2007, pentru aprobarea Normelor de efectuare a activităţii de transport rutier de mărfuri periculoase în România;

*depozitare*: temporară în spaţiu bine aerat cu pardoseală betonată/impermeabilizată, destinat acestui scop, este interzisă depozitarea substanţelor în alte locuri decât în depozitul amenajat adecvat;

*folosire*: conform instrucţiunilor menţionate în fişele de securitate, se utilizează numai în spaţii aerisite/ventilate, cu tăvi de retenţie în vederea preluării eventualelor scurgeri la manipulare;

**3. Modul de gospodărire a ambalajelor folosite sau rezultate de la substanţele şi preparatele periculoase:**

- Ambalaje rezultate de la substanţele periculoase sunt valorificate conform instrucţiunilor din fişele de securitate a substanţelor în conformitate cu prevederile H.G.R. nr.621/2005 privind gestionarea ambalajelor cu modificările ulterioare; predate unităţilor specializate.

**4. Instalaţiile, amenajările, dotările şi măsurile pentru protecţia factorilor de mediu şi pentru intervenţia în caz de accident:**

Este interzisă deversarea acestor substanţe în cursuri de apă sau în apa freatică, respectiv în canalizarea menajeră.

Se interzice abandonarea, înlăturarea, eliminarea evacuarea/descărcarea necontrolată a materialelor/deşeurilor cu conţinut de substanţe periculoase în mediul înconjurător, precum şi orice operaţiuni neautorizate, efectuate cu acestea.

Titularul de activitate are obligaţia să aibă în dotare în cadrul amplasamentului materiale absorbante recomandate de producători pentru situaţii de urgenţe de scăpări/scurgeri accidentale de produse cu conţinut de substanţe periculoase,

Deşeurile generate în cazuri accidentale de scăpări/scurgeri de soluţii utilizate se vor gestiona drept deşeuri periculoase astfel:

- Soluţii şi produse cu conţinut de substanţe periculoase în caz de împrăştieri accidentale trebuie recuperate cât mai urgent prin absorbire cu materiale absorbante recomandate de producători,

- Materialele absorbante îmbibate cu soluţii cu conţinut de substanţe periculoase trebuie stocate temporar în recipiente adecvate închise ermetic corespunzătoare naturii deşeului, recomandate de producători până la valorificare/eliminare,

- Se vor respecta instrucţiunile specificate în fişe tehnice de securitate a soluţiilor şi produselor cu conţinut de substanţe periculoase, elaborate de producători, privind transportul/ manipularea/utilizarea/gestionarea produselor şi a ambalajelor;

Titularul activităţii are obligaţia de a ţine evidenţa ambalajelor reutilizabile şi data returnării acestora la furnizori.

Este interzisă utilizarea ambalajelor în alte scopuri decât cele pentru care au fost destinate.

**5. Monitorizarea gospodăririi substanţelor şi preparatelor periculoase:**

Titularul activităţii are obligaţia de a ţine o evidenţă strictă - cantitate, caracteristici, mijloace de asigurare - a substanţelor şi preparatelor periculoase, inclusiv a recipientelor şi ambalajelor acestora, care intră în sfera lor de activitate, şi să furnizeze informaţiile şi datele cerute de autorităţile competente conform legislaţiei specifice în vigoare, conform Capitolului 3 din O.U.G. nr.195/2005 privind protecţia mediului, cu completările şi modificările ulterioare.

*Soluţionarea litigiilor:*

*Conform art. 18 din O.U.G. nr. 195/2005, litigiile generate de emiterea prezentei autorizaţii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile.*

*Procedura prealabilă:*

*În conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, înainte de a vă adresa instanţei de contencios administrativ competentă, dacă vă consideraţi vătămat într-un drept sau într-un interes legitim prin prezenta autorizaţie, vă puteţi adresa instituţiei noastre în termen de 30 zile de la data comunicării prezentului act, solicitând revocarea în tot, sau în parte a acestuia.*

*Plângerea se poate adresa în egală măsură organului ierarhic superior.*

DIRECTOR EXECUTIV ŞEF SERVICIU A.A.A.

ing. DOMOKOS László József ing. LÁSZLÓ Anna

ÎNTOCMIT,

ing. BARABÁS Zoltán